***Р Е Ш Е Н И Е*НА ОБЩИНСКИ СЪВЕТ – СИЛИСТРА**  
***ВЗЕТО НА ЗАСЕДАНИЕ С ПРОТОКОЛ № 19 ОТ 26.01.2017 г.  
МАНДАТ 2015 – 2019***

**По точка Втора от дневния ред – „ДЗ с вх. № 1243: Приемане Бюджета на Община Силистра за 2017г., индикативния годишен разчет за сметките за средства от  Европейския съюз и актуализираната бюджетна прогноза за местните дейности за периода 2017-2019г.”**

**ОБЩИНСКИЯТ  СЪВЕТ  ПРИЕ  
Р Е Ш Е Н И Е  
№ 397**

**1.**На основание чл.21, ал.1, т.6, чл.52 ал.1, във връзка с чл.27, ал.4 и ал.5 от ЗМСМА, чл.94, ал.2 и ал.3 и чл.39 от Закона за публичните финанси, във връзка с разпоредбите на ЗДБРБ за 2017г. /обн., ДВ, бр.98/09.12.2016г./, ПМС № 374 от 2016г. за изпълнението на бюджета за 2017 г., и чл.30, ал.2 и ал.3 и чл.16 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Силистра, **приема** бюджета на Община Силистра за 2017 г. в размер на **37 185 000 лв.,** ***съгласно основните показатели по чл.14, ал.1 от ЗПФ***, както следва:

|  |  |  |
| --- | --- | --- |
| **№** | **Наименование на Показателите** | **Сума** |
|  |  | **/ в лева /** |
|  | **1** | **2** |
| **І .** | ***ПРИХОДИ, ПОМОЩИ И ДАРЕНИЯ*** | **10 176 742** |
| **ІІ.** | ***РАЗХОДИ*** | **37 185 000** |
| **ІІІ.** | ***БЮДЖЕТНИ ВЗАИМООТНОШЕНИЯ*** | **22 699 861** |
| **ІV.** | **БЮДЖЕТНО САЛДО** | **0** |
| **V.** | ***ФИНАНСИРАНЕ НА БЮДЖЕТНОТО САЛДО*** | **-4 308 397** |

**1.1**. По приходите в размер на **37 185 000 лв.** */****съгласно Приложение № 1 и 1А****/, както следва:*

**1.1.1.** **Приходи за делегирани от държавата дейности**в размер                                на **19 732 359 лв.,** в т.ч. :

**1.1.1.1**. Обща субсидия и други трансфери за държавни дейности от ЦБ за общини в размер на **18 409 261 лв.**;

**1.1.1.2.** Собствени и други приходи на училища, детски градини, обслужващи звена и Културни институти, прилагащи системата на делегирани бюджети –                     **283 541 лв.;**

**1.1.1.3.**Събрани средства и извършени плащания за сметка на други бюджети, сметки и фондове от преходни остатъци по ОП „Развитие на човешките ресурси” и ОП “Наука и образование за интелигентен растеж“ във функция „Образование”, планирани по § 88-03 в приходната част в размер на **-63 059** **лв.**;

**1.1.1.4.** Чужди средства от други лица - преходни остатъци от гаранция за изпълнение на договор "Приготвяне и доставка на закуски и обяд за хранене на ученици по Проект BG051PO001-3.1.06-Подобряване качеството на образованието в средищните училища чрез въвеждане на целодневна организация на учебния процес" планирани за възстановяване по § 93-10 в приходната част в размер на  **- 192 лв.**

**1.1.1.5.**Преходен остатък от 2016 г. в размер на **1 102 808 лв**., формиран от: реализирани икономии на средства по единните разходни  стандарти, собствени приходи на училищата и обслужващите звена, прилагащи системата на делегирани бюджети и др. целеви средства за 2016 г. за държавни дейности  */****съгласно Приложение №4/****.*

**1.1.2. Приходи за местни дейности** в размер на **17 452 641 лв**., в т.ч.:

**1.1.2.1.** Данъчни приходи в размер на **3 180 000 лв.;**

**1.1.2.2**. Неданъчни приходи в размер на **6 713 201 лв.;**

**1.1.2.3.** Обща изравнителна субсидия в размер на **2 463 100 лв.;**

**1.1.2.4**. За зимно поддържане и снегопочистване на общински пътища – **131 100 лв.;**

**1.1.2.5.**  Целева субсидия за капиталови разходи в размер на **736 400 лв.**

1.                   Получени/предоставени временни безлихвени заеми от/за ЦБ /нето/ - **-5 289 495 лв.**

2.                   Временни безлихвени заеми м/у бюджети и сметки за средствата от ЕС **– 6 409 495 лв.**

3.                   Временни безлихвени заеми от/за държавни предприятия и други сметки, вкл. в консолидираната фискална програма – - **160 000 лв.**

*4.*Средства за погасяване на заеми от банки и други лица в страната -  **- 1 736 343 лв.**

*5.*Събрани средства и извършени плащания за сметка на други бюджети, сметки и фондове от преходни остатъци по Проект "Подобряване на транспортната инфраструктура в зона Кълъраш - Силистра, в района на общините Индепенденца - Република Румъния и Силистра - Република Румъния", планирани по § 88-03 в приходната част в размер на - **-507 694** лв.

*6.*Друго финансиране в размер на  –  **- 1 288 000 лв.**

*7.*Преходен остатък от 2016 г. в размер на **6 800 877 лв.,** в т.ч. от валутните сметки – **507 694 лв.** */****съгласно Приложение №4****/.*

**1.2.** **По разходите** в размер на **37 185 000 лв**., разпределени по функции, дейности и параграфи, *съгласно****Приложения № 2 и 2А***, в т.ч.:

**1.2.1**. За делегирани от държавата дейности в размер на **19 732 359** **лв.;**

**1.2.2**. От собствени приходи за дофинансиране на делегирани държавни дейности – **556 438 лв.** в т.ч. от преходен остатък от 2016 г. за дофинансиране на държавни дейности – **45 720 лв**.*/****съгласно Приложение №4*** /

**1.2.3**. **За местни дейности** в размер на **19 896 203 лв.** в т. ч. преходен остатък  от  2016 г.: **6 087 463 лв.** по сметки в лева от предходен период */****съгласно Приложение №4*** /; Резерв за непредвидени и/или неотложни разходи за местни дейности в размер на **200 000 лв.**планиран в дейност „Резерв”.

**1.3** Утвърждава средносрочна цел за бюджетното салдо по бюджета на общината, изчислено на касова основа в размер на **0 /нула/ лв.**

**2.**Приема програма за капиталовите разходи за  2017 г. в размер                      на **5 597 023**лв., съгласно  ***Приложение № 3 -***Поименен списък на капиталовите разходи по обекти, видове разходи и източници на финансиране, като:

**2.1.** Одобрява разпределението на целевата субсидия за капиталови разходи за 2017г. в размер на **736 400 лв., съгласно*Приложение № 3 А* ;**

**2.2.** Приема разчет за капиталовите разходи, финансирани с приходи от **§ 40-00** „Постъпления от продажба на общински нефинансови активи” в размер                       на **87 118лв.**, съгласно ***Приложение №3Б;***

**2.3.**Приема разчет за капиталовите разходи, финансирани със собствени средства и преходен остатък от 2016 г. - в размер на **4 773 505** лв. в т. ч. по ПМС № 149/20.06.2016г. в размер на **128 242лв.;** **по ПМС № 347/08.12.2016г. в размер                  на 2 000 000 лв.;** **по ПМС № 46/10.03.2016г. в размер на 1 990 000 лв. /*Приложение № 3 /* ;**

**3.**Утвърждава разходи за заплати през 2017г., без звената от системата на народната просвета и културни институти прилагащи системата на делегирани бюджети, съгласно ***Приложение №5***.

**3.1.**Определя числеността на персонала и разпределението на месечните планови разходи за заплати за 2017г. по функции и дейности , съгласно ***Приложение № 5А*** .

**3.2.** Задължава Кмета на Общината да утвърди длъжностни  щатни разписания за дейностите по ***Приложение №5***,  в рамките на утвърдената от Общинския съвет обща численост и средства за работни заплати. През годината Кметът може да извършва промени по длъжностните щатни разписания на дейностите – държавна, местна и дофинансиране в рамките на определената численост и средства за работни заплати. За нещатната численост  по ПМС № 66/28.03.1996г. длъжностните щатни разписания се утвърждават от съответния второстепенен разпоредител с бюджетни средства.

**4. Приема**разчета за целеви разходи и субсидии, както следва за:

**4.1.**Членски внос – **42 890лв**.

**4.2.** Текущи трансфери, обезщетения и помощи за домакинствата – **69 636лв.,**в т.ч. за Държавни дейности – 27 636 лв. и за Местни дейности Помощи по Решение на Общински съвет – 42 000 лв., в т.ч. за социални погребения – 2 000 лв.

**4.2.1.**Одобрява разходите за погребения за самотни, без близки и роднини, бездомни, безпризорни, настанени в заведенията за социални услуги и регистрирани в службите за социално подпомагане лица в размер от **211,70 лв.** с ДДС за едно погребение, в т.ч. за ковчег – 56.00 лв.

**4.3.** Стипендии  - **40 296 лв.,** в т.ч. за Държавни дейности – 31 296 лв., за Местни дейности – 4 000лв. и за дофинансиране - **5 000лв.**в изпълнение на Общинската програма на мерките за закрила на деца с изявени дарби.

**4.4.** Субсидии за:

**4.4.1.** Читалища – **372 300 лв.**

**4.4.2.**Организации с нестопанска цел /спортни клубове/ – **60 000 лв.** на основание Наредбата за условията, реда и критериите за финансово подпомагане на спортните клубове в община Силистра.

**4.5.** Упълномощава Кмета на общината да договори допълнителни условия по предоставянето и отчитането на целевите разходи **по т.4.4.1. и  4.4.2.**

**5**. **Приема** следните лимити за разходи:

**5.1**. Социално-битови разходи в размер до 3 % от утвърдените разходи за основни заплати на лицата, назначени по трудови правоотношения;

**5.2.** За представителни разходи на Кмета на общината, съгласно чл.90, ал.1 от ЗДБРБ за 2017г. в размер до **43 000 лв.**

**5.3.** За представителни разходи  на Председателя на Общински съвет Силистра, съгласно чл.90, ал.2 от ЗДБРБ за 2017г. в размер до **1 200 лв.**

**6.** Утвърждава целите по приходите, разходите и числеността на щатния персонал на общинските предприятия, съгласно ***Приложение № 6****.*

**7.**Одобрява План-сметка на приходите и разходите за дейност „Чистота“ за 2017г. , съгласно разпоредбата на чл.66, ал.1 от ЗМДТ, съгласно***Приложение № 7* .**

**8.** Одобрява индикативен годишен разчет за сметките за средства от Европейския съюз и други европейски средства**,** съгласно ***Приложение № 8, 8А и 8Б.***

**9.** На основание чл.11, ал.10 от ЗПФ определя Второстепенните разпоредители с бюджет , съгласно ***Приложение №9.***

**10.** Одобрява актуализираната бюджетна прогноза за местните дейности с показатели за 2017г. и прогнозни показатели за периода – 2018 г.- 2019 г. по приходите, помощите, даренията, бюджетните взаимоотношения, финансирането и разходите, съгласно ***Приложение №10.***

**11.** Определя, съгласно чл.39 и при спазване изискванията на чл.32 от ЗПФ /***Приложение № 13/***, следните размери:

**11.1.** Максималният размер на новия общински дълг за 2017 г. в размер на    **970 000 лв.**

**11.2.** Общинските гаранции, които може да бъдат издадени през 2017г. в размер на **550 000 лв.;**

**11.3.** Максималният размер на общинския дълг и общинските гаранции към 31.12.2017г. в размер на **2 228 000** лв.

**12.** Определя максимален размер на ***новите задължения*** за разходи, които могат да бъдат натрупани през 2017 г. в размер на **15 086 000** лв. по бюджета на общината, като налични към края на годината задължения за разходи не могат да надвишават 15 % от средногодишния размер на отчетените разходи за последните четири години.

**13.** Одобрява максимален размер на ангажиментите за разходи, които могат да бъдат поети през 2017 г. в размер на **18 158 000** лв., като налични към края на годината поети ангажименти за разходи не могат да надвишават 50 % от средногодишния размер на отчетените разходи за последните четири години.

**14.** Определя размера на просрочените задължения от предходната година, които ще бъдат разплатени от бюджета за 2017 г. на обща стойност **1 700 000лв.**

**15.** Определя размера на просрочените вземания от предходната година, които ще бъдат събрани в бюджета за 2017 г. на обща стойност **1 540 000лв.**

**16.**Приема План-график за разплащане на отчетени просрочени задължения към 31.12.2016 г. съгласно***Приложение № 11*.**

**17.** Оправомощава кмета на общината да извършва компенсирани промени:

**17.1**. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от

държавата дейности и няма просрочени задължения в съответната делегирана дейност.

**17.2.** В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.

**17.3.** В разходната част на бюджета за сметка на резерва за непредвидени и/или неотложни разходи по т.1.2.3. от настоящото решение.

**18.** Възлага на кмета :

**18.1.** Да определи и утвърди бюджетите на второстепенните разпоредители с бюджет;

**18.2.** Да организира разпределението на бюджета по тримесечия и да утвърди разпределението.

**18.3.** Да информира Общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

**18.4.**Да включва информацията по чл.125, ал.4 от ЗПФ / т.17 от настоящото решение / в тримесечните отчети и обяснителните записки по тях.

**18.5.** Да разработи разчет на сметките за средства от Европейския съюз по отделните общински проекти, в съответствие с изискванията на съответния Управляващ орган и на МФ.

**19.**Упълномощава Кмета да предоставя временни безлихвени заеми от временно свободните средства  по общинския бюджет и от сметките за средства от Европейския съюз за плащания по проекти, финансирани със средства от ЕС, по други международни програми, национални и други програми, включително и на бюджетни организации, чиито бюджет е част от общинския бюджет.

**19.1.** За всеки отделен случай Кметът на общината определя или договаря срока на погасяване на заемите в съответствие с условията на финансиращата програма, но не по-късно от края на 2017г.

**19.2.**При предоставянето на временни безлихвени заеми от временно свободните средства  по общинския бюджет да се спазват изискванията на чл.126 от ЗПФ.

**19.3.**При предоставянето на средства от сметките за средства от ЕС да се спазват изискванията на чл.104, ал.1, т.4 ЗПФ.

**19.4.**Във всички останали случаи, при възникване на потребност от предоставяне на временни безлихвени заеми, Кметът на общината внася предложение за предоставянето им по Решение на Общински съвет.

**20.** Упълномощава Кмета:

**20.1.**Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общините фискални правила по ЗПФ, като не се променя предназначението на средствата в края на годината.

**20.2.**Да разработва и възлага подготовката на общински програми и проекти и да кандидатства за финансирането им със средства по Европейски структурни и инвестиционни фондове и от други донори, по международни, национални и други програми и от други източници за реализиране на годишните цели на общината и за изпълнение на общинския план за развитие**.**

**20.3.**Да кандидатства за средства от централния бюджет и други източници за финансиране на плащанията и за съфинансиране на общински програми и проекти.

**21.** Приема за сведение Протокола от Публичното обсъждане на бюджета*, съгласно****Приложение № 12****.*

**ПРЕДСЕДАТЕЛ:   
 /Мария Димитрова/**